אחד עשרה בליל שבת, לאחר הסעודה, הוא ובני משפחתו הולכים ברגל אל עבר ביתם, המרחק כעשרים דקות ברגל, לילה נעים ומואר, והדרך יפה מאין כמוה, הם צריכים לעבור את כל הטיילת המוארת של פנמה, לחצות בסיומה כביש אחד והם בבית. הגיעו אל הכביש לחצות, בני המשפחה הקדימו אותו קצת וחצו, והוא בא באיחור מה- מספר צעדים אחריהם, חצי דקה אולי, ומכונית פורש דהרה לעברו, פגעה בו וזרקה אותו עשרות מטרים. אתמול עמלו עליו שמונה רופאים בחדר ניתוח, כל מנתח לקח לו חלק מגופו הצנום לעבוד עליו, ועדין חסרה עבודה. לא נשקפת סכנה לחייו, אך האיש כבר שבר כלי- במלוא עומקה של המילה.